Завршио је 5 разреда гимназије у Сремским Карловцима и наставио 1846 школовање у Сегедину. После пораза Мађарске револуције 1848. у којој је учествовао као гимназијалац, оснива у Сегедину аматерско позориште. Завршивши лицеј ступа у државну службу. Љубав према позоришту навела га је да напусти службу и ступи у једну мађарску путујућу позоришну дружину, у којој се развија у карактерног глумца. Играо је у Пешти под именом -{Varhidi}-. Ту га је сликар Стеван Тодоровић ангажовао за члана Народног позоришта у Београду. Ту се поред глуме истакао и као мајстор режије, коју је подигао на завидну висину припремајућу за тај посао Адама Мандровића, Милоша Цветића и Тошу Јовановића. Био је мајстор у режији масовних сцена.